— Жараб’ёўка давяла мяне літаральна да слёз, бо першы паядынак выпаў з вельмі вядомай спартсменкай, — адзначыла В.Камарова. — Алена Гаравая — заслужаны майстар спорту Расіі, двухразовая чэмпіёнка свету, трохразовая чэмпіёнка Еўропы і дзевяціразовая чэмпіёнка Расіі. Акрамя таго, яна вышэйшая за мяне практычна на галаву, што ўскладняла работу на пляцоўцы. Не хацелася з’язджаць з Масквы, так і не ўступіўшы ў гульню. Я настроілася на перамогу. Паядынак выйграла з яўнай перавагай, справіўшыся з расіянкай за чатыры хвіліны.